ประกาศกรมวิทยาศาสตร์บริการประกาศกรมวิทยาศาสตร์บริการเรื่องโครงสร้างและการจัดหน่วยงาน อำนาจหน้าที่วิธีการดำเนินการและสถานที่ติดต่อเพื่อขอรับข้อมูลข่าวสารของกรมวิทยาศาสตร์บริการ[๑] อนุสนธิประกาศกรมวิทยาศาสตร์บริการลงวันที่ ๒๑ สิงหาคม ๒๕๔๑ เรื่อง โครงสร้างและการจัดหน่วยงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของกรมวิทยาศาสตร์บริการนั้นบัดนี้ได้มีกฎกระทรวงแบ่งส่วนราชการกรมวิทยาศาสตร์บริการ กระทรวงวิทยาศาสตร์และเทคโนโลยีพ.ศ. ๒๕๔๕ ใช้บังคับแล้วมีผลให้โครงสร้างกรมวิทยาศาสตร์บริการเปลี่ยนแปลงไป จึงให้ยกเลิกประกาศกรมวิทยาศาสตร์บริการข้างต้นดังกล่าวและเพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารได้ถูกต้องตามความเป็นจริงจึงออกประกาศกรมวิทยาศาสตร์บริการ เรื่อง โครงสร้างและการจัดหน่วยงาน อำนาจหน้าที่วิธีการดำเนินการและสถานที่ติดต่อเพื่อขอรับข้อมูลข่าวสารของกรมวิทยาศาสตร์บริการดังต่อไปนี้ข้อ ๑ กรมวิทยาศาสตร์บริการมีภารกิจเกี่ยวกับการให้บริการทางวิทยาศาสตร์โดยการดำเนินการ กำกับดูแล ส่งเสริมวิจัยพัฒนาทางวิทยาศาสตร์และเทคโนโลยี รวมทั้งเป็นสถานปฏิบัติการกลางทางวิทยาศาสตร์และเทคโนโลยีของประเทศเพื่อเสริมสร้างการเพิ่มประสิทธิภาพการผลิต ความสามารถในการแข่งขันของประเทศและการพัฒนาทางเศรษฐกิจและสังคมอย่างยั่งยืน โดยมีอำนาจหน้าที่ดังต่อไปนี้๑.๑พัฒนาคุณภาพห้องปฏิบัติการ โดยการส่งเสริมสนับสนุนและดำเนินการรับรองระบบงานห้องปฏิบัติการวิทยาศาสตร์ด้านเคมีด้านฟิสิกส์และด้านวิทยาศาสตร์ชีวภาพตามมาตรฐานสากลเพื่อเพิ่มศักยาภาพและขีดความสามารถห้องปฏิบัติการให้เป็นที่ยอมรับของนานาประเทศทำให้ผลิตผลิตภัณฑ์ที่มีคุณภาพ๑.๒พัฒนาศักยภาพบุคลากรห้องปฏิบัติการ โดยการบริหารจัดการศึกษาและฝึกอบรมทางวิชาการและเทคนิคปฏิบัติการวิทยาศาสตร์เพื่อเพิ่มพูนความรู้และทักษะให้แก่บุคลากรห้องปฏิบัติการของภาครัฐและภาคเอกชนให้สอดคล้องกับความต้องการของประเทศ๑.๓พัฒนาหอสมุดและศูนย์สารสนเทศวิทยาศาสตร์และเทคโนโลยีโดยการจัดหา จัดระบบ และจัดบริการสารสนเทศทางวิทยาศาสตร์และเทคโนโลยีและดำเนินการใช้เทคโนโลยีสารสนเทศเพื่อเป็นแหล่งกลางของข้อมูลทางวิชาการและข้อมูลสารสนเทศวิทยาศาสตร์และเทคโนโลยีของประเทศ๑.๔วิจัยและพัฒนาเทคโนโลยีชุมชน โดยการศึกษา วิจัยและพัฒนาทางวิทยาศาสตร์และเทคโนโลยีในสาขาที่สำคัญและตามความจำเป็นรวมทั้งการถ่ายทอดไปสู่การใช้ประโยชน์เพื่อพัฒนาเศรษฐกิจและสังคมของประเทศ๑.๕เป็นสถานปฏิบัติการกลางทางวิทยาศาสตร์และเทคโนโลยีของประเทศโดยให้บริการวิเคราะห์ทดสอบวัตถุดิบและผลิตภัณฑ์ทางด้านฟิสิกส์ เคมีเคมีเชิงฟิสิกส์ ฟิสิกส์เชิงกลและวิศวกรรม และวิทยาศาสตร์ชีวภาพและวิเคราะห์ทดสอบมลพิษในสิ่งแวดล้อมทางด้านฟิสิกส์ เคมีเชิงฟิสิกส์และฟิสิกส์เชิงกลและวิศวกรรมรวมทั้งสอบเทียบความถูกต้องเที่ยงตรงของเครื่องมือและอุปกรณ์วัดแก่หน่วยงานทั้งของภาครัฐและภาคเอกชนตลอดจนประชาชนทั่วไป๑.๖ ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมายข้อ ๒ ให้แบ่งส่วนราชการกรมวิทยาศาสตร์บริการดังต่อไปนี้๒.๑ สำนักงานเลขานุการกรม๒.๒ สำนักเทคโนโลยีชุมชน๒.๓สำนักบริหารและรับรองห้องปฏิบัติการ๒.๔สำนักพัฒนาศักยภาพนักวิทยาศาสตร์ห้องปฏิบัติการ๒.๕สำนักหอสมุดและศูนย์สารสนเทศวิทยาศาสตร์และเทคโนโลยีข้อ ๓ ในกรมวิทยาศาสตร์บริการให้มีกลุ่มปฏิบัติงานด้านวิชาการเพื่อปฏิบัติงานวิชาการทางวิทยาศาสตร์และเทคโนโลยีโดยรับผิดชอบงานขึ้นตรงต่ออธิบดีกรมวิทยาศาสตร์บริการ ดังต่อไปนี้๓.๑ โครงการเคมี๓.๒โครงการฟิสิกส์และวิศวกรรม๓.๓โครงการวิทยาศาสตร์ชีวภาพข้อ ๔ ส่วนราชการกรมวิทยาศาสตร์บริการมีอำนาจหน้าที่ดังต่อไปนี้๔.๑ สำนักงานเลขานุการกรมมีอำนาจหน้าที่ดังต่อไปนี้(ก) ดำเนินการเกี่ยวกับงานบริหารทั่วไปและปฏิบัติงานสารบรรณของกรม(ข) ดำเนินการเกี่ยวกับงานช่วยอำนวยการและงานเลขานุการของกรม(ค) ดำเนินการเกี่ยวกับการเงิน การบัญชี การงบประมาณการพัสดุ อาคารสถานที่และยานพาหนะของกรม(ง) จัดระบบงานและบริหารงานบุคคลของกรม(จ) ดำเนินการเกี่ยวกับการประชาสัมพันธ์เผยแพร่กิจกรรมความรู้ความก้าวหน้าและผลงานของกรม(ฉ) ประสานงานและประมวลผลการปฏิบัติราชการของหน่วยงานในสังกัดตลอดจนจัดทำแผนปฏิบัติงานของกรมให้สอดคล้องกับนโยบายและแผนแม่บทของกระทรวง(ช) ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของกรม(ซ) ปฏิบัติงานร่วมกับหรือสนับสนุนกรปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๒ สำนักเทคโนโลยีชุมชนมีอำนาจหน้าที่ดังต่อไปนี้(ก) ประสาน ส่งเสริม สนับสนุนและดำเนินการวิจัยและพัฒนาเพื่อสร้างความต้องการใช้วิทยาศาสตร์และเทคโนโลยีชุมชนรวมทั้งพัฒนาชุมชนคุณภาพชีวิต และสังคม(ข) ประสานและถ่ายทอดเทคโนโลยีแก่ภาครัฐ ภาคเอกชนและประชาชนทั่วไป(ค) ศึกษา วิจัยและพัฒนาเทคโนโลยีทางเซรามิกและแก้วเพื่อเพิ่มศักยภาพและขีดความสามารถทางวิทยาศาสตร์และเทคโนโลยีและแก้วของประเทศ(ง) วิเคราะห์ทดสอบวัตถุดิบและผลิตภัณฑ์เซรามิกและแก้วเพื่อการควบคุมคุณภาพให้เป็นไปตามข้อกำหนดหรือกฎหมาย(จ) ส่งเสริมและดำเนินการถ่ายทอดเทคโนโลยีเซรามิกและแก้ว(ฉ) ศึกษา วิจัยและพัฒนาเทคโนโลยีการแปรรูปผลผลิตทางการเกษตรเพื่อเพิ่มศักยภาพและขีดความสามารถในการผลิตแก่ชุมชน(ช) บริการทางช่างให้แก่หน่วยงานต่างๆ ของกรม(ซ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๓สำนักบริหารและรับรองห้องปฏิบัติการ มีอำนาจหน้าที่ดังต่อไปนี้(ก) ดำเนินการเกี่ยวกับการรับรองระบบงานห้องปฏิบัติการทดสอบและสอบเทียบรวมทั้งดำเนินการประสานงานกับต่างประเทศและองค์การระหว่างประเทศเพื่อให้เกิดการยอมรับซึ่งกันและกันในเรื่องดังกล่าว(ข) บริหารจัดการทดสอบความชำนาญห้องปฏิบัติการทดสอบและสอบเทียบ(ค) จัดทำทะเบียนและดัชนีความสามารถห้องปฏิบัติการเพื่อใช้เป็นข้อมูลพื้นฐานในการพัฒนาห้องปฏิบัติการของประเทศ(ง) ติดตามและประเมินผลความสามารถห้องปฏิบัติการทดสอบและสอบเทียบ(จ) ส่งเสริม สนับสนุน และพัฒนาห้องปฏิบัติการทดสอบ และสอบสอบเทียบโดยการให้คำแนะนำทางวิชาการและเผยแพร่ความรู้ด้านเทคนิคเกี่ยวกับห้องปฏิบัติการรวมทั้งประชาสัมพันธ์และเผยแพร่กิจกรรมงานด้านห้องปฏิบัติการ(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๔สำนักพัฒนาศักยภาพนักวิทยาศาสตร์ห้องปฏิบัติการ มีอำนาจหน้าที่ดังต่อไปนี้(ก) บริหารจัดการศึกษาและฝึกอบรมทางวิชาการและเทคนิคปฏิบัติด้านวิทยาศาสตร์และเทคโนโลยีเพื่อความสามารถของกำลังคนด้านวิทยาศาสตร์และเทคโนโลยี(ข) ผลิตบุคลากรเพื่อปฏิบัติงานทางวิทยาศาสตร์และเทคโนโลยีตามหลักสูตรอนุปริญญาเคมีปฏิบัติโดยการสอนนักศึกษาของสถานศึกษาเคมีปฏิบัติที่เป็นสถาบันสมทบของจุฬาลงกรณ์มหาวิทยาลัย(ค) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๕ สำนักหอสมุดและศูนย์สารสนเทศวิทยาศาสตร์และเทคโนโลยีมีอำนาจหน้าที่ดังต่อไปนี้(ก) เป็นหอสมุดวิทยาศาสตร์และเทคโนโลยีของประเทศ(ข) เป็นศูนย์สารสนเทศวิทยาศาสตร์และเทคโนโลยีจัดทำและพัฒนาฐานข้อมูลเฉพาะทางเพื่อการศึกษาวิจัยและพัฒนา และอุตสาหกรรมของประเทศ(ค) เป็นศูนย์ประสานงานสารนิเทศสาขาวิทยาศาสตร์และเทคโนโลยีในระบบสารนิเทศทางวิชาการแห่งชาติจัดทำและพัฒนาระบบสารสนเทศและเครือข่าย เพื่อการร่วมใช้ทรัพยากรสารสนเทศวิทยาศาสตร์และเทคโนโลยี(ง) ดำเนินการใช้เทคโนโลยีสารสนเทศ เพื่อการบริหารงานของกรม(จ) ดำเนินการใช้เทคโนโลยีสารสนเทศเพื่อการจัดการทรัพยากรสารสนเทศวิทยาศาสตร์และเทคโนโลยี(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ สถานที่ติดต่อเพื่อขอรับข้อมูลข่าวสารของกรมวิทยาศาสตร์บริการมีดังนี้ ฝ่ายประชาสัมพันธ์ สำนักงานเลขานุการกรม กรมวิทยาศาสตร์บริการถนนพระรามที่ ๖ เขตราชเทวี กรุงเทพมหานคร ๑๐๔๐๐ โทรศัพท์ ๐ ๒๖๔๔ ๗๐๒๑ โทรสาร ๐๒๒๔๕ ๕๕๒๓ประกาศณ วันที่ ๒๘ พฤษภาคม พ.ศ. ๒๕๔๖อิทธิ พิชเยนทรโยธินอธิบดีกรมวิทยาศาสตร์บริการหทัยชนก/พิมพ์๑๖ กันยายน ๒๕๔๖สุภาพร/แก้ไข๒๘ ตุลาคม ๒๕๔๖ศุภสรณ์/นวพร/ตรวจ๓ พฤศจิกายน ๒๕๔๖A+B[๑]รก.๒๕๔๖/พ๖๘ง/๑๔/๑๘ มิถุนายน ๒๕๔๖